Visarid

Visarid oli eesti kunstirühmitus, mis tekkis Tartu Riikliku Ülikooli kunstikabineti “15 aastat TRÜ kunstikabinetti”  Ajaleht Tartu Riiklik Ülikool , 19.05.1972  juurde, mille juhataja oli aastatel 1962–1975 Kaljo Põllu. Rühmitus tegutses aastatel  1967–1972. Rühmitus määratles oma tegevuse eesmärke manifesti kaudu, kus oli kirjutatud ka rahvusliku kultuuri omapärast, harmooniast ja tasakaalust.Töid kunstiteaduse ja kriitika alalt . Manifesti eri. Artiklite kogumik, lk.7-8. http://www.indrekgrigor.com/wp-content/uploads/2017/02/Manifesti_eri_Kunst.ee_4_2006.pdf

Visarite ajalugu on ka tolleaegse Tartu Riikliku Ülikooli (TRÜ) kunstikabineti ja selle tegevuse ajalugu: kunstiõpetus, näitused, kunstikabineti tõlkekogumikud (ehk laualehed), ekskursioonid, diskussioonid, ülikool.

Kuigi Visarid tegelesid aktiivse koostöö ajajärgul intensiivselt loominguga, on aja proovile paremini vastu pidanud nende valgustuslik tegevus: kaasaegse kunsti rahvusvaheliselt tunnustatud käsitluste tõlkimine ja omakirjastuslik levitamine almanahhis "Visarid", läbi "raudse eesriide" kontaktide loomine kuulsate kunstnikega, võimalikult usaldusväärse kaasaegset kunsti puudutava informatsiooni hankimine ja levitamine.

Visarid kui kunstirühmitus oli kunstikabineti tegevuse loogiline tagajärg. Kaljo Põllule ei tähendanud kunstikabineti juhatajaks olemine ainuüksi töökohta, vaid ta ühendas selles kolm loomulikku elementi – kaasaegse kunsti ajaloo ja teooria õpetuse, vaba kunstiõppe süsteemi paljudele huvilistele ning laiapõhjalise ja loomingulise kunstirühmituse, kelle eesmärk tegelda kaasaegse kunstiga tugines professionaalsele suhtumisele loomingusse. Ilma Visariteta oleks Kaljo Põllu töö jäänud poolikuks, kunstikabinetil oleks puudunud praktikasse viidud tegevuse mudel.

Tartu kunstirühmituse Visarid asutajaliikmed olid Kaljo Põllu, Enn Tegova ja Peeter Lukats. Rühmitusse kuulusid veel Lembit Karu, Jaak Olep, Rein Tammik, Einar Kraut, Peeter Urbla, Asta Põldmäe (Hiir), Kaur Alttoa ja Toomas Raudam.

Nimi Visarid tähendab Simuna kihelkonna murrakus rahulolematuid.

 Näitused 

 1968 aprill TRÜ kohvikus (nn hüljatute näitus) Asta Hiir  “VISARID”  Ajaleht Tartu Riiklik Ülikool , 12.04.1968  Holger Rajavee “Visarid alatiseks”  Ajaleht Sirp, 21.07.2023 
 1968 november, TRÜ kohvikus Asta Hiir “VISARID II  ehk pooltund ebaväärika sõbraga”  Ajaleht Tartu Riiklik Ülikool , 15.11.1968 
 1969 aprill-mai, TRÜ kohvikus Kaur Alttoa “VISARID  III”  Ajaleht Tartu Riiklik Ülikool , 17.05.1969 
 1969 september, Tallinnas kohvikus Pegasus “VISARID Tallinnas”  Ajaleht Tartu Riiklik Ülikool , 12.09.1969 
1971 aprill-mai, TRÜ kohvikus  Kaur Alttoa “VISARID”  Ajaleht Tartu Riiklik Ülikool , 21.05.1971 
1972 aprill-mai, TRÜ kohvikus   “VISARID  6”  Ajaleht Tartu Riiklik Ülikool , 14.04.1972 
1997 detsember, retrospektiiv Tallinna Kunstihoone galeriis  Mari Sobolev “Legend Visaritest”  Ajaleht Sõnumileht, nr.299, 11.12.1997 
 2023 juuli, näitus “Kunstirühmitus Visarid” Viinistu Tünnigaleriis  Holger Rajavee “Visarid alatiseks”  Ajaleht Sirp, 21.07.2023 

 Viited 

Kategooria:Eesti kunst
Kategooria:Kunstirühmitused
Kategooria:1967. aasta Eestis